Temeljem odredbi članka 30. Statuta Općine Privlaka (“Službeni glasnik Zadarske županije” broj 05/18) Općinsko vijeće Općine Privlaka na svojoj 28. sjednici održanoj dana 16. travnja 2020. godine donijelo je

**ODLUKU**

**o oslobađanju plaćanja naknade za korištenje javne površine Općine Privlaka**

Članak 1.

Ovom Odlukom utvrđuju se oslobođenje obveze plaćanja naknade za korištenje javne površine Općine Privlaka za korisnike javnih površina koji imaju zaključen ugovor o privremenom korištenju javne površine na godišnjoj razini uslijed nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu nastalu povodom proglašenja epidemije bolesti COVID-19.

Članak 2.

Slijedom utvrđenja iz članka 1. ove Odluke, a radi ublažavanja negativnih gospodarskih posljedica uzrokovanih epidemijom oslobađaju se obveze plaćanja naknade za korištenje javne površine Općine Privlaka korisnici javnih površina iz članka 1. Odluke koji obavljaju ugostiteljsku ili uslužnu djelatnost počevši od druge polovine mjeseca ožujka pa do ukidanja mjera i to oni korisnici kojima je naložena obustava rada Odlukom Stožera civilne zaštite Zadarske županije o potrebi ograničavanja rada i mjerama ponašanja na području Zadarske županije od 17. ožujka 2020.g. KLASA: 810-01/17-01/05, URBROJ: 2198/1-01-20-128.

Članak 3.

Za podmirene obveze za mjesec ožujak neće se vršiti povrat sredstava, već će se izvršiti prijeboj s budućim davanjima za razdoblje nakon ukidanja mjera.

Članak 4.

Za provedbu ove Odluke zadužuje se Jedinstveni upravni odjel Općine Privlaka.

Članak 5.

Ova Odluka stupa na snagu danom donošenja, a objaviti će se u Službenom glasniku Zadarske županije.

KLASA: 372-01/20-01/02

URBROJ:2198/28-01-20-1

Privlaka, 16. travnja 2020.g.

OPĆINSKO VIJEĆE

Predsjednik

Nikica Begonja